اسوان مدينه قديمه فى جنوب مصر ، اسوان اسمها المصرى القديم كان سوينيت معناه "السوق" ، المدينه كانت مشهوره بحركتها التجاريه بين مصر و بلاد النوبه و السودان. بعد استيلاء العرب على مصر بقت تابعه لاقليم القوصيه و بعدين لولاية جرجا و بعدين لمديرية اسنا لغاية ماصدر امر مجلس النظار سنة 1888 بانشاء مديريه جديده باسم " مديرية الحدود " و بقت عاصمتها مدينة أسوان. فى سنة 1900 صدر قرار تانى بتسمية المديريه " مديرية اسوان " اللى بقت دلوقتى محافظة اسوان و عاصمتها مدينة اسوان. اسوان على البر الشرقى للنيل قرب الشلال الاول المبنى عليه خزان اسوان. أسوان فيها اغنى محاجر الجرانيت. اشهر معبوداتها زمان كان "خنوم" اله الجندل الاول اللى كان على شكل كبش, معبده موجود على جزيرة فيله. و قبور امرا أقاليم مصر منقوره فى التل الحجرى على الشط الغربى لـ النيل. بقت مركز صناعى كبير بعد ما اتبنى السد العالى. مدفون فيها اغاخان زعيم الطايفه الاسماعيليه.